4 ሓምለ 2019 ምንጪ ስእሊ, Getty Images እዚ ሕጂ ኣብ ሃገራት ምዕራብ ዝተኣታቶ ዘሎ ኤሌትሮኒካዊ ሽጋራ [ኢ-ሽጋራ]፡ ብፍላይ ኣብ ዓዲ እንግሊዝ ነቶም ሽጋራ ዘትክኹ ዝነበሩ ሰባት ካብቲ ሽጋራ ብምትካኽ ኣብ ጥዕንኦም፡ ስጋብ ብርሃን ዓይኖም ኣብ ሓደጋ ዘወድቕን ግዳያት ሕማም መንሽሮን ካልኦት ሕማማትን ካብ ምዃን ከድሕኖም ተኽእሎታት ክህልዎ ኢዩ። ረብሓታቱ ዓቢ ስለዝኾነ'ዩ ድማ መንግስቲ ነቶም ሽጋራ ምትካኽ ደው ከብሉ ንዝደልዩ ሰባት ከም ፈውሲ ብነጻ ዝዕድሎም ዘሎ። እንተኾነ፡ ምስ ምትእትታው ኢ-ሽጋራ ብፍላይ ኣብ ዓዲ እንግሊዝ፡ ቁጸሪ ናይቶም ኣባጽሕ ኣትከኽቲ ብ70 ሚኢታዊት ወሲኹ ይርከብ። ከመይ ገይሩ ኢዩ ኤለትሮኒካዊ ሽጋራ [E-cigaratte] ዝዓዪ?
